**Қысқа** **мерзімді** **жоспар** **әзірлеу**

Қысқа мерзімді жоспар немесе сабақ жоспарын дайындау барысында мұғалім оқушылардың жеке қажеттіліктері мен ерекшеліктерін ескере отырып, саралап оқыту тәсіліне ерекше назар аударғаны жөн. Қысқа мерзімді жоспарлау мұғалімнің сабақты тиімді құрылымдауына көмектеседі. Ол үшін мұғалім оқу материалы мен сабақтағы әрекетті мұқият іріктейді. Әр сабақтан кейін мұғалім оқушылар меңгере алмаған немесе түсінбеген жерлерін анықтау мақсатында сабақты талдап, рефлексия жасайды.

Қысқа мерзімді жоспар құрған кезде мұғалім төмендегі ұсыныстарды басшылыққа алуына болады:

- сабақты ұйымдастырғанда оқу бағдарламасы мен оқу жоспарында көрсетілген оқу мақсаттарын басшылыққа алу;

- сабақтың мақсатын анық тұжырымдау, яғни нақты, өлшемді, қолжетімді, шынайы мақсаттар қою;

- орта мерзімді жоспарда көрсетілген барлық жаттығуларды, әдістемелік кеңестерді, ресурстарды мұқият зерделеу;

- мұғалімнің қалауы бойынша іс-әрекет түрі қажеттілігіне қарай толықтырады.

Мұғалім білімнің тек дара көзі ретінде емес, оқушылардың өздерінің оқу-танымдық қызметінің белсенді ұйымдастырушысы ретінде қызмет етуі тиіс.

Сабақты жоспарлауды бастағанда мұғалім бұл сабақтың мақсаты қандай болатынын шешеді. Сабақтың мақсаты оқу бағдарламасында қарастырылған оқу мақсатына сәйкес келуі керек, бірақ оқу мақсаттарының барлық тармақтарын қамтуы міндетті емес. Мысалы, «Қазақ тілі» пәні бойынша 7-сыныптағы «Денсаулық – зор байлық» бөлімі бойынша оқу мақсаттарының бірі: *7.Ж5.* *Оқылым* *және* *тыңдалым* *материалдары* *бойынша* *тірек* *сөздер* *мен* *сөз* *тіркестерін* *синонимдік* *қатармен* *ауыстыра* *отырып,* *жинақы* *мәтін* *жазу.*

Бұл оқу мақсаты бірнеше сабаққа негіз болуы, ал сабақ мақсаты әртүрлі болуы мүмкін. Сабақ мақсатында оқушының қадағалауға болатын іс-әрекеті, белсенділігі/мінез-құлқы сипатталып, оқушылар оқу нәтижесінде не үйренуге тиіс екені туралы жазылады. Сабақ мақсатын тұжырымдау барысында олар оқушылардың сабақ соңында не істей алуы керектігі тұрғысынан белгілі бір нәтижелерді сипаттауы керек екенін есте ұстау керек. Бұл:

- сабақта мұғалімнің не істейтініне емес, оқушылардың немен айналысатынына назар аударуға;

- сабақты жоспарлауды жеңілдетуге; - оқуды бағалауды жеңілдетуге;

- оқыту мен оқуды бағамдауды жеңілдетуге көмектеседі.

**Сабақты** **жоспарлау**

Сабақ мақсатын анықтаған соң, мұғалім осы мақсатқа қол жеткізу үшін сабақты қалай жоспарлау керек екендігін шешеді. Сабақ мақсатына жету үшін мұғалім бірқатар белсенді оқу тәсілдерін қолдана алады. Дәстүрлі дидактикалық оқыту әдістерінде жекелеген оқушының тұлғалық дербестігіне, ұмтылысы мен уәждеріне, мүдделері мен дағдыларына, оқу ерекшеліктеріне жеткілікті дәрежеде мән беріле бермейді. Оқыту мен оқудың заманауи әдістері оқушылардың жеке ерекшеліктері мен қажеттіліктерін ескеру арқылы оқу үдерісін ұйымдастыруға аса мән береді және бұл бағыттағы мұғалімнің табыстылығы оқушылардың оқу үлгеріміне оң әсерін тигізеді. Мұғалімдер пән бойынша оқу бағдарламасының талаптарын орындау үшін, сонымен қатар, оқушылардың танымдық қажеттіліктерін қанағаттандыру үшін сабақты барынша тиімді жоспарлауы қажет.

Мысал ретінде алынған 7-сыныптағы «Денсаулық – зор байлық» бөлімі бойынша *Ж5.* *Оқылым* *және* *тыңдалым* *материалдары* *негізінде* *жинақы* *мәтін* *(компрессия)* *жазу* коммуникативтік дағдысы аясындағы оқу мақсаттарының бірі *7.Ж5.* *Оқылым* *және* *тыңдалым* *материалдары* *бойынша* *тірек* *сөздер* *мен* *сөз* *тіркестерін* *синонимдік* *қатармен* *ауыстыра* *отырып,* *жинақы* *мәтін* *жазу* деген оқу мақсаттарына байланысты мұғалім барынша белсенді сабақ жоспарын әзірлей алады:

- мұғалім оқушыларға денсаулық тақырыбында оқылым не тыңдалым мәтінін ұсынады; - мәтінді оқушылар жеке оқып шығады немесе барлығы бірлесе тыңдайды;

- оқушылар өздері оқыған не тыңдаған мәтіннің тірек сөздерін анықтайды;

- жеке жұмыс істеп, тірек сөздерді жазады, сосын жұпта және топта салыстырады;

- жұмыстың соңғы нәтижесін сынып алдында талқылай отырып, негізгі тірек сөздерді анықтап алады;

- іріктелген тірек сөздерді екінші бір баламаларымен – синонимдерімен жазып шығады.

- оқушыларға баламалары табылған тірек сөздерді қатыстыра отырып, тарау тақырыбы негізінде шағын, жинақы мәтін жазу тапсырылады.

Сабақ жоспарында мұғалім:

- сабақ мақсатын анық, түсінікті түрде тұжырымдауы;

- сабақ жоспарының әртүрлі компоненттерінің тиісті бөлшектерін қамтуы (оқу жоспарындағы сабақ жоспарының үлгісін қараңыз);

- логикалық жағынан реттелген және оқу мақсаттарына сай келетін жаттығулар мен тапсырмалар туралы толық ақпарат ұсынуы;

- мақсатты білім мен дағдыларды қалыптастыруға арналған тиісті әдіс-тәсілдерді анықтап, проблемаларды алдын ала көре білуге және анықталған дағдыларға қатысты шешім ұсынуы;

- қажетті материалдар мен ресурстарды пайдалануды жоспарлауы тиіс. Сабақты жоспарлау барысында мұғалімнің ескеруі тиіс бірқатар мәселелер:

*-* *Сабағымның* *мақсаты* *қандай?* *Сабақтың* *әрбір* *бөлімі* *оқушыны* *мақсатқа* *жетуге* *жетелей* *ме?*

*-* *Оқушылар* *іс* *жүзінде* *не* *істейді?* *Мен* *оқушыларға* *олар* *не* *істейтінін* *және* *олар* *қандай* *нәтижеге* *қол* *жеткізу* *керектігін* *қалай* *түсіндіремін?*

*-* *Оқушылардың* *білімді* *игергенін* *қалай* *білемін?*

*-* *Егер* *мен* *өзім* *осы* *сабақта* *оқушы* *болсам,* *бұның* *бәрін* *қалай* *қабылдар* *едім?* *Оқушыға* *көмек* *көрсетіле* *ме* */* *жігерлендіріле* *ме?* *Қосымша* *материал* *ала* *ма?*

*-* *Жоспар* *қаншалықты* *икемді?* *Оқушының* *көп* *түсіндіруді* *қажет* *ететін* *қызықты* *сұрағы,* *дыбыс-бейне* *құралдарды* *пайдаланудағы* *қиындықтар,* *әлдебіреудің* *сырттан* *рұқсатсыз* *кіріп* *келуі* *сияқты* *күтпеген* *оқиғалар* *туындаса,* *оларды* *қалай* *шешемін?*

*-* *Оқушылар* *ұсынатын* *кері* *байланысқа* *қатысты,* *оны* *қалай* *жіктеп,* *жазып* *және* *талқылаймын?*

Төмендегі сұрақтар мұғалімге сабақтан кейінгі рефлексия жасауға мүмкіндік береді: *-* *Менің* *оқушыларым* *бүгін* *не* *үйренді?* *Бұған* *не* *әсер* *етті?*

*-* *Сабақта* *ештеңеге* *үйренбеген* *балалар* *болды* *ма?* *Мұның* *себебі* *қандай?*

*-* *Сабақта* *қолданған* *әдістерім* *сәтті* *болды* *ма?* *Сабақ* *бұдан* *да* *сәтті* *өтуі* *үшін* *басқа* *қандай* *әдістер* *қолдануым* *керек* *еді?*

*-* *Сабақта* *ерекше* *бір* *жағдай* *байқалды* *ма?* *Бұл* *неліктен* *осылай* *болды?*

*-* *Сабақта* *оқушылардың* *жинақтаған* *білімі* *мен* *тәжірибелері,* *қызығушылық* *танытатын* *салалары* *есепке* *алынды* *ма?* *Мұны* *қалай* *жақсартуға* *болатын* *еді?*

**Қысқа мерзімді жоспар**

**Сабақ жоспарының шаблоны**

Сабақты жоспарлаудан бұрын орта мерзімді жоспарды қараңыз. Сабақ жоспарын ұсынылған үлгі негізінде әзірлеуге болады.

|  |  |
| --- | --- |
| **Пән:****Ұзақ мерзімді жоспар бөлімі:** **Күні:****Сынып:**  | **Мектеп:** **Мұғалімнің аты-жөні:****Қатысқандар саны:****Қатыспағандар саны:**  |
| **Сабақ тақырыбы** |  |
| **Осы сабақта қол жеткізілетін оқу мақсаттары (оқу бағдарламасына сілтеме)** |  |
| **Сабақ мақсаттары** | *Сабақ мақсаттарын анықтап алыңыз. Олар оқу мақсаттарымен (ОМ) бірдей болуы немесе ОМ ұзақ мерзімді сипатта болса, нақты осы сабаққа бейімделген болуы мүмкін (ОМ қол жеткізу үшін бірнеше сабақ қажет болған жағдайда)* Барлық оқушылар:Көптеген оқушылар:Кейбір оқушылар: |
| **Бағалау критерийлері**  | *Осы сабақта қарастырылатын оқу мақсаттарын бағалаудың критерийлерін көрсетіңіз. Бағалау критерийлерің өзіңіз құруға және/немесе бағалау критерийлерін әдістемелік құжаттардан («Қалыптастырушы бағалауға арналған тапсырмалар жиынтығы», «Жиынтық бағалау бойынша әдістемелік ұсыныстар») іріктеп алуға болады.*  |
| **Тілдік мақсаттар** | *Тілдік емес пәндер үшін құрастырылады.**Тілдік мақсаттарды, лексика мен тіркес мысалдарын қоса анықтаңыз**Пәнге тән лексика мен терминология:**Диалог пен жазу үшін пайдалы сөздер мен тіркестер:*  |
| **Құндылықтарды дарыту**  | *Осы сабақта балалардың бойына сіңіруге арналған кіріктірілген оқу бағдарламасындағы құндылықтар мен ұлттық, жалпыадамзаттық құндылықтарды көрсетіңіз.* *Құндылықтарды дарыту … арқылы/көмегімен жүзеге асады (іс-әрекетті және/немесе тақырып мазмұнын сипаттау).*  |
| **Пәнаралық байланыстар** | *Ықтимал пәнаралық байланысты әріптесіңізбен талқылаңыз немесе дереккөздерге жүгініңіз.**Сабақта пәнаралық кіріктірілу қалай жүзеге асырылатынын көрсетіңіз (іс-әрекет және/немесе мазмұн арқылы)*  |
| **АКТ қолдану дағдылары**  | *Осы сабақта оқушылар қандай АКТ дағдыларын дамыта алатынын көрсетіңіз* |
| **Бастапқы білім**  | *Оқушылар бастапқыдан нені біледі немесе осы сабақ алдында олар нені білуі керек? (негізгі ұғымдар, фактілер, формулалар, терориялар)* *Бұрыннан бар білімді қалай белсендендіре аласыз?* |
| **Сабақ барысы**  |
| **Сабақтың жоспарланған кезеңдері**  | **Сабақтағы жоспарланған іс-әрекет**  | **Ресурстар** |
| Сабақтың басы  | ***Сабақ басында:******-*** *оқушылардың зейінін шоғырландыруға**- оқушылармен бірге сабақ мақсаттарын/ ОМ анықтап алуға**- оқушылардың «жақындамау аймағын», сабақ соңында күтілетін нәтижелерді анықтауға көңіл бөлу қажет* |  |
| Сабақтың ортасы  | *Сабақ мақсатына орай бар білімдерді қалыптастыру мен дағдыларды дамытуға бағытталған іс-әрекет.**Іс-әрекет барысында ақпаратты талдау және өңдеу, зерттеу, практикалық жұмыс, проблемалық жағдаяттарды шешу арқылы оқушылардың бойында білім мен дағдылар қалыптасады және дамиды* |  |
| Сабақтың соңы | *Сабақ соңында оқушылар рефлексия жүргізеді:**- нені білдім, нені үйрендім**- нені толық түсінбедім**- немен жұмысты жалғастыру қажет**Оқушылар өздерінің жұмысы мен сыныптастарының жұмысын белгілі бір критерийлер бойынша бағалай алады* |  |
| **Саралау –оқушыларға қалай көбірек қолдау көрсетуді жоспарлайсыз? Қабілетіжоғарыоқушыларғақандайміндетқоюдыжоспарлап отырсыз?**  | **Бағалау – оқушылардың материалды меңгеру деңгейін қалай тексеруді жоспарлайсыз?**  | **Денсаулық және қауіпсіздік техникасының сақталуы** |
| *Саралау іріктелген тапсырмалар, нақты бір оқушыдан күтілетін нәтижелер, оқушыға дербес қолдау көрсету, оқу материалдары мен ресурстарын оқушылардың жеке қабілеттерін есепке ала отырып іріктеу (Гарднердің жиындық зият теориясы) түрінде болуы мүмкін.* *Саралау уақытты ұтымды пайдалануды есепке ала отырып, сабақтың кез келген кезеңінде қолданыла алады* | *Бұл бөлімде оқушылардың сабақ барысында үйренгенін бағалау үшін қолданатын әдіс-тәсілдеріңізді жазасыз* | *Денсаулық сақтау технологиялары.**Сергіту сәттері мен белсенді іс-әрекет түрлері.**Осы сабақта қолданылатын* **Қауіпсіздік техникасы ережелерінің** *тармақтары* |
| ***Сабақ бойынша рефлексия****Сабақ мақсаттары /оқу мақсаттары дұрыс қойылған ба? Оқушылардың барлығы ОМ қол жеткізді ме?* *Жеткізбесе, неліктен?* *Сабақта саралау дұрыс жүргізілді ме?* *Сабақтың уақыттық кезеңдері сақталды ма?* *Сабақ жоспарынан қандай ауытқулар болды, неліктен?*  | *Бұл бөлімді сабақ туралы өз пікіріңізді білдіру үшін пайдаланыңыз. Өз сабағыңыз туралы сол жақ бағанда берілген сұрақтарға жауап беріңіз.*  |
|  |
| **Жалпы баға****Сабақтың жақсы өткен екі аспектісі (оқыту туралы да, оқу туралы да ойланыңыз)?****1:****2:****Сабақты жақсартуға не ықпал ете алады (оқыту туралы да, оқу туралы да ойланыңыз)?****1:** **2:****Сабақ барысында сынып туралы немесе жекелеген оқушылардың жетістік/қиындықтары туралы нені білдім, келесі сабақтарда неге көңіл бөлу қажет?** |